pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการประชุม คนร. ครั้งที่ 3/2561 เมื่อวันที่ 12 กันยายน 2561
วันพุธที่ 12 กันยายน 2561
ผลการประชุม คนร. ครั้งที่ 3/2561 เมื่อวันที่ 12 กันยายน 2561
“คนร. รับทราบความคืบหน้าการแก้ไขปัญหาของรัฐวิสาหกิจ โดยมีการเสนอการรวมกิจการระหว่าง บมจ. ทีโอที และ บมจ. กสท. เพื่อศักยภาพการแข่งขันของประเทศ เสริมสร้างความแข็งแกร่งให้กับองค์กรและลดการดําเนินงานที่ซ้ําซ้อน”
“คนร. รับทราบความคืบหน้าการแก้ไขปัญหาของรัฐวิสาหกิจ โดยมีการเสนอการรวมกิจการระหว่าง บมจ. ทีโอที และ บมจ. กสท. เพื่อศักยภาพการแข่งขันของประเทศ เสริมสร้างความแข็งแกร่งให้กับองค์กรและลดการดําเนินงานที่ซ้ําซ้อน”
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) ในฐานะกรรมการและเลขานุการคณะกรรมการนโยบายรัฐวิสาหกิจ (คนร.) ได้เปิดเผยผลการประชุม คนร. ครั้งที่ 3/2561 เมื่อวันที่ 12 กันยายน 2561 โดยมีพลเอกประยุทธ์ จันทร์โอชา นายกรัฐมนตรี เป็นประธาน โดย คนร. ได้พิจารณาและรับทราบความคืบหน้าการดําเนินการตามแผนการแก้ไขปัญหาองค์กรของรัฐวิสาหกิจทั้ง 6 แห่ง ซึ่งในภาพรวมรัฐวิสาหกิจส่วนใหญ่มีผลการดําเนินงานที่ดีขึ้น และได้ให้ความสําคัญกับการสร้างความเข้าใจกับ พนักงาน สหภาพแรงงาน และผู้ที่เกี่ยวข้อง ในการแก้ไขปัญหาให้เกิดความร่วมมือในการดําเนินงานเพื่อประโยชน์ของรัฐวิสาหกิจพนักงาน และประชาชน โดยมีสาระสําคัญและ คนร. ได้ให้นโยบาย ดังนี้
1. บริษัท ทีโอที จํากัด (มหาชน) (บมจ. ทีโอที) และบริษัท กสท โทรคมนาคม จํากัด (มหาชน) (บมจ. กสท) คนร. รับทราบข้อเสนอของ กระทรวง DE ในการควบรวมกิจการของ บมจ ทีโอที และ บมจ. กสท และเห็นชอบการแต่งตั้งคณะทํางานเตรียมการรวมกิจการของ บมจ ทีโอที และ บมจ. กสท โดยมอบหมายให้กระทรวง DE บมจ ทีโอที และ บมจ. กสท จัดทํารายละเอียดในการควบรวมกิจการข้างต้นให้ครบถ้วนภายในเดือนพฤศจิกายน 2561 เพื่อเสนอคณะรัฐมนตรีพิจารณาต่อไป
2. บริษัท การบินไทย จํากัด (มหาชน) (บกท.) คนร. ได้มอบหมายให้ บกท. เร่งดําเนินการให้เป็นไปตามแผนงานเพื่อให้เป็น National Premium Airline ได้ตามเป้าหมาย และมีผลประกอบการและฐานะทางการเงินที่แข็งแกร่ง รวมทั้งให้สร้างความร่วมมือกับหน่วยงานในภาครัฐและหน่วยงานเอกชน เพื่อสร้างประเทศไทยเป็นศูนย์กลาง (Hub) ด้านการขนส่งทางอากาศยานในภูมิภาคและการส่งเสริมการท่องเที่ยวเมืองรองตามนโยบายรัฐบาล
3. องค์การขนส่งมวลชนกรุงเทพ (ขสมก.) คนร. ให้ ขสมก. เร่งจัดหารถโดยสาร 3,183 คัน โดยด่วน เพื่อเพิ่มคุณภาพการให้บริการประชาชนโดยพิจารณาประเภทเชื้อเพลิงให้เหมาะสมกับสภาพปัจจุบัน และมอบหมายให้ ขบ. กําหนดเส้นทางการเดินรถให้สะดวกกับประชาชนและศึกษาราคาค่าบริการมาตรฐานสําหรับขนส่งมวลชนแต่ละประเภท (Mobility Unit Price) ในราคาค่าบริการที่มีความเป็นธรรม
4. การรถไฟแห่งประเทศไทย (รฟท.) การดําเนินโครงการพัฒนาโครงสร้างพื้นฐานทางรางที่สําคัญได้เป็นไปตามแผนงาน ทั้งนี้ คนร.ได้มอบหมายให้ รฟท. เร่งดําเนินการต่างๆ เช่น บริหารจัดการทรัพย์สินของ รฟท. และการบริหารจัดการเดินรถไฟฟ้าสายสีแดง ให้เป็นไปตามแผนการดําเนินการต่อไป
5. ธนาคารอิสลามแห่งประเทศไทย (ธอท.) พระราชบัญญัติธนาคารอิสลามแห่งประเทศไทย (ฉบับที่ 2) พ.ศ. 2561 มีผลบังคับใช้แล้ว และจะทยอยเพิ่มทุนได้ตั้งแต่เดือนตุลาคม 2561 ซึ่ง ธอท. มีผลประกอบการในช่วง 8 เดือน เป็นกําไรสุทธิทั้งสิ้น 811 ล้านบาท ทั้งนี้ คนร. ได้มอบหมายให้ ธอท. เร่งดําเนินการฟื้นฟูกิจการให้ธนาคารมีฐานะทางการเงินที่แข็งแกร่ง และลดหนี้ที่ไม่ก่อให้เกิดรายได้ (NPF) รวมทั้งขยายฐานลูกค้ามุสลิมให้เพิ่มขึ้นตามวัตถุประสงค์การจัดตั้งและการนําเทคโนโลยีมายกระดับการดําเนินงานให้สอดรับกับการเปลี่ยนแปลงของอุตสาหกรรมธนาคารในปัจจุบัน
รัฐบาลไทย-ข่าวทำเนียบรัฐบาล-นายกรัฐมนตรีวางศิลาฤกษ์โครงการฟื้นฟูเมืองชุมชนดินแดง ระยะที่ 2 ยกระดับคุณภาพชีวิต ที่อยู่อาศัยของคนดินแดง
วันจันทร์ที่ 3 สิงหาคม 2563
นายกรัฐมนตรีวางศิลาฤกษ์โครงการฟื้นฟูเมืองชุมชนดินแดง ระยะที่ 2 ยกระดับคุณภาพชีวิต ที่อยู่อาศัยของคนดินแดง
นายกรัฐมนตรีวางศิลาฤกษ์โครงการฟื้นฟูเมืองชุมชนดินแดง ระยะที่ 2 ยกระดับคุณภาพชีวิต ที่อยู่อาศัยของคนดินแดง
วันนี้ (23 สิงหาคม 2563) เวลา 10.10 น. ณ โครงการฟื้นฟูเมืองชุมชนดินแดงระยะที่ 2 ถนนประชาสงเคราะห์ เขตดินแดง กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีวางศิลาฤกษ์ “โครงการฟื้นฟูเมืองชุมชนดินแดง ระยะที่ 2” ซึ่งเป็นอาคารพักอาศัยแปลง A1 และ D1 เพื่อความเป็นสิริมงคลในการดําเนินการก่อสร้างอาคาร พร้อมสร้างความเชื่อมั่นแก่ผู้อยู่อาศัยในโครงการ โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและ ความมั่นคงของมนุษย์ นายดิสทัต โหตระกิตย์ เลขาธิการนายกรัฐมนตรี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ นายณัฐพงศ์ พันธเกียรติไพศาล ประธานกรรมการการเคหะแห่งชาติ นายทวีพงษ์ วิชัยดิษฐ ผู้ว่าการการเคหะแห่งชาติ พร้อมด้วยคณะผู้บริหารการเคหะแห่งชาติ และผู้อยู่อาศัยในโครงการเคหะชุมชนดินแดง ร่วมในพิธี
โอกาสนี้ นายกรัฐมนตรีกล่าวถึงโครงการฟื้นฟูเมืองชุมชนดินแดงว่า ดีใจที่ได้เห็นรอยยิ้มมีความสุข ถือเป็นวันประวัติศาสตร์ ของพี่น้องชาวดินแดง รัฐบาลให้ความสําคัญทั้งในด้านเศรษฐกิจ สังคม ความมั่นคง และการพัฒนาที่อยู่อาศัย ส่งเสริมให้ประชาชนโดยเฉพาะกลุ่มผู้มีรายได้น้อย กลุ่มเปราะบาง และผู้สูงอายุ ได้มีที่อยู่อาศัยที่ได้มาตรฐาน มีความปลอดภัย มีคุณภาพชีวิตที่ดี ซึ่งโครงการฟื้นฟูเมืองชุมชนดินแดง เป็นอีกหนึ่งโครงการที่รัฐบาลให้ความสําคัญต่อชีวิตความเป็นอยู่ของชาวชุมชนดินแดง ซึ่งให้การสนับสนุนมาอย่างต่อเนื่อง มุ่งหวังให้ผู้อยู่อาศัยมีคุณภาพชีวิตที่ดีในทุกมิติทั้งด้านสังคม เศรษฐกิจ และสิ่งแวดล้อม หวังว่าผู้อาศัยในโครงการ ฯ จะได้ร่วมมือร่วมใจพัฒนาชุมชนให้เป็นชุมชนคุณภาพอย่างยั่งยืน ช่วยกันจัดการขยะ มีระบบถังดักไขมัน เพื่อความสะอาดทั้งบ้านตนเองและพื้นที่ส่วนรวม ในช่วงท้าย นายกรัฐมนตรียังย้ํานโยบาย “ไทยสร้างชาติ” โดยเชิญชวนให้ทุกคนร่วมกันสร้างสังคมอนาคตที่ดีกว่าเดิม โดยไม่ละทึ้งของเดิมที่ดีที่มีมายาวนาน ร่วมมือร่วมใจกันในวันนี้ เพื่อให้คนรุ่นหลังมีความสุขมากยิ่งขึ้น
ทั้งนี้ โครงการฟื้นฟูเมืองชุมชนดินแดง ระยะที่ 2 แปลง A และ D1 นั้น การเคหะแห่งชาติจัดให้มีพิธีวางศิลาฤกษ์โครงการฟื้นฟูเมืองชุมชนดินแดง ระยะที่ 2 จัดสร้างขึ้นเพื่อรองรับการรื้อย้ายผู้อยู่อาศัยเดิมในโครงการเคหะชุมชนดินแดง อาคารแฟลตที่ 9 - 17, 23 - 32 และ 63 - 64 มีจํานวน 2 อาคาร รวม 1,247 หน่วย ได้แก่ อาคาร A1 ตั้งอยู่บริเวณถนนฝั่งจตุรทิศ จัดสร้างเป็นอาคารชุดสูง 32 ชั้น จํานวน 635 หน่วย และอาคาร D1 ตั้งอยู่บริเวณถนนวิภาวดีรังสิต จัดสร้างเป็นอาคารชุดสูง 35 ชั้น จํานวน 612 หน่วย ห้องพักอาศัยมีขนาดประมาณ 33 ตารางเมตร การออกแบบอาคารได้คํานึงถึงวิถีชีวิตของผู้อยู่อาศัยทุกเพศ ทุกวัย รวมถึงผู้ที่ต้องการความช่วยเหลือพิเศษ ซึ่งคาดว่าจะเริ่มดําเนินการก่อสร้างในเดือนกันยายน 2563 และมีกําหนดแล้วเสร็จประมาณกลางปี 2565 ชุมชนดินแดง ถือเป็นชุมชนขนาดใหญ่ มีประชากรอาศัยอยู่เป็นจํานวนมากอีกด้วย
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ร่วมกับกองแพทย์หลวง,กทม.จัดหน่วยแพทย์จิตอาสา “งานอุ่นไอรัก คลายความหนาว”
วันอังคารที่ 6 กุมภาพันธ์ 2561
สธ.ร่วมกับกองแพทย์หลวง,กทม.จัดหน่วยแพทย์จิตอาสา “งานอุ่นไอรัก คลายความหนาว”
กระทรวงสาธารณสุข ร่วมกับกองแพทย์หลวง สํานักการแพทย์กรุงเทพมหานคร เจ้าหน้าที่สาธารณสุข    จิตอาสา และอาสาสมัครสาธารณสุข  จัดหน่วยแพทย์จิตอาสา  ดูแลสุขภาพประชาชน “งานอุ่นไอรัก คลายความหนาว”  ระหว่างวันที่  8 กุมภาพันธ์ ถึงวันที่ 11 มีนาคม 2561 ที่พระลาน
นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า  สมเด็จพระเจ้าอยู่หัว มหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้จัดงานฤดูหนาว “อุ่นไอรัก คลายความหนาว” ขึ้นระหว่างวันที่ 8 กุมภาพันธ์ ถึงวันที่ 11 มีนาคม 2561 ที่พระลานพระราชวังดุสิต และสนามเสือป่า กรุงเทพมหานคร เพื่อเป็นการเฉลิมพระเกียรติ แสดงความสํานึกในพระมหากรุณาธิคุณของพระมหากษัตริย์แห่งราชวงศ์จักรี โดยกระทรวงสาธารณสุข ได้จัดหน่วยแพทย์จิตอาสา เจ้าหน้าที่สาธารณสุข เข้าร่วมกับหน่วยแพทย์กองแพทย์หลวง หน่วยแพทย์สํานักการแพทย์กรุงเทพมหานคร จิตอาสา และอาสาสมัครสาธารณสุข ให้บริการทางการแพทย์แก่ ประชาชน นักท่องเที่ยว จิตอาสาที่ปฏิบัติงาน ทั้งการเจ็บป่วยทั่วไป เจ็บป่วยฉุกเฉิน การส่งต่อส่งกลับ
โดยหน่วยแพทย์จิตอาสา เปิดให้บริการ 3 จุด ดังนี้ จุดที่ 1 ตั้งอยู่ด้านในสวนอัมพร กองแพทย์หลวง รับผิดชอบ จุดที่ 2 อยู่ตรงประตูทางเข้าสนามเสือป่า กระทรวงสาธารณสุข รับผิดชอบ และจุดที่ 3 ตั้งอยู่ในอาคาร 604 สํานักการแพทย์ กรุงเทพมหานคร รับผิดชอบ พร้อมเตรียมโรงพยาบาลใกล้เคียงไว้รับ ส่งต่อ 7 แห่ง ได้แก่ วชิรพยาบาล โรงพยาบาลกลาง โรงพยาบาลมิชชั่น โรงพยาบาลรามาธิบดี โรงพยาบาลราชวิถี โรงพยาบาลศิริราช และโรงพยาบาลพระมงกุฎเกล้า ประชาชนเจ็บป่วยสามารถเข้ารับบริการได้ หรือโทรสายด่วน 1669
“ได้มอบให้ กรมการแพทย์ เป็นผู้ประสานงานหน่วยแพทย์จิตอาสา ทํางานร่วมกันกับทีมแพทย์หลวง ทีมแพทย์ของ กทม. มหาวิทยาลัยและภาคเอกชน เพื่อถวายงานสมเด็จพระเจ้าอยู่หัว รัชกาลที่ 10 ดูแลประชาชนของพระองค์ท่านให้ดีที่สุด” นายแพทย์เจษฎา กล่าว
รัฐบาลไทย-ข่าวทำเนียบรัฐบาล-คณะกรรมการโรคติดต่อแห่งชาติขอความร่วมมือเร่งกำจัดลูกน้ำยุงลาย หลังฝนตกต่อเนื่อง
วันอาทิตย์ที่ 23 กันยายน 2561
คณะกรรมการโรคติดต่อแห่งชาติขอความร่วมมือเร่งกําจัดลูกน้ํายุงลาย หลังฝนตกต่อเนื่อง
คณะกรรมการโรคติดต่อแห่งชาติขอความร่วมมือเร่งกําจัดแหล่งเพาะพันธุ์ลูกน้ํายุงลาย ป้องกันไข้เลือดออก หลังหลายพื้นที่เกิดพายุฝนต่อเนื่อง อาจเกิดการระบาดของโรคไข้เลือดออก ปีนี้พบผู้ป่วยแล้ว 57,129 ราย  เสียชีวิต 71 ราย
คณะกรรมการโรคติดต่อแห่งชาติขอความร่วมมือเร่งกําจัดแหล่งเพาะพันธุ์ลูกน้ํายุงลาย ป้องกันไข้เลือดออก หลังหลายพื้นที่เกิดพายุฝนต่อเนื่อง อาจเกิดการระบาดของโรคไข้เลือดออก ปีนี้พบผู้ป่วยแล้ว 57,129 ราย เสียชีวิต 71 ราย
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังเข้าร่วมประชุมคณะกรรมการโรคติดต่อแห่งชาติ ครั้งที่ 3/2561 ร่วมกับผู้แทนหน่วยงานราชการ อาทิ กระทรวงมหาดไทย กระทรวงศึกษาธิการ กรมอุทยานแห่งชาติ สัตว์ป่า และพันธุ์พืช กระทรวงคมนาคม และกรมประชาสัมพันธ์ ว่า ในที่ประชุมให้ความสําคัญเรื่องการป้องกันโรคไข้เลือดออก เนื่องจากมีฝนตกต่อเนื่องในหลายจังหวัดอาจเกิดน้ําท่วมขังและเป็นแหล่งเพาะพันธุ์ลูกน้ํายุงลาย เสี่ยงต่อการระบาดของโรคไข้เลือดออกและมีแนวโน้มพบผู้ป่วยเพิ่มขึ้น
นายแพทย์เจษฎากล่าวต่อว่า จากข้อมูลสํานักระบาดวิทยา กรมควบคุมโรค ในปี 2561 มีผู้เสียชีวิตจาก โรคไข้เลือดออกในอัตราที่สูงคือ ตั้งแต่ 1 มกราคม 2561 - 18 กันยายน 2561 พบผู้ป่วยโรคไข้เลือดออก 57,129 ราย เสียชีวิต 71 ราย จากการวิเคราะห์พบปัจจัยเสี่ยงที่ทําให้เกิดการเสียชีวิตจากโรคไข้เลือดออก เช่น ผู้ป่วยเป็นโรคเรื้อรัง ซื้อยากินเองก่อนเข้ารับการรักษาที่โรงพยาบาล ไม่ได้ติดตามการรักษาต่อเนื่อง และเข้ารับการรักษาเมื่อมีอาการรุนแรงแล้ว นอกจากนี้ พบผู้เสียชีวิตในรายที่เป็นผู้ใหญ่มากกว่าเด็ก
จึงขอความร่วมมือทุกภาคส่วนช่วยกันรณรงค์ควบคุมป้องกันโรคไข้เลือดออกอย่างเข้มข้นและประชาสัมพันธ์เชิงรุกอย่างต่อเนื่อง เร่งกําจัดแหล่งเพาะพันธุ์ลูกน้ํายุงลาย เน้นย้ําอาการที่ต้องสงสัยและแนวทางการดูแลรักษาโรคไข้เลือดออกให้คลินิก ร้านขายยา และโรงพยาบาลทุกระดับ หากพบว่าผู้ป่วยมีไข้สูง สงสัยว่าเป็นโรคไข้เลือดออกให้รีบไปพบแพทย์และไม่ซื้อยากินเอง และขอความร่วมมือประชาชนดูแลป้องกันตัวเอง ทายากันยุง นอนในมุ้งและทําลายแหล่งเพราะพันธุ์ยุงลาย
************************************** 23 กันยายน 2561
รัฐบาลไทย-ข่าวทำเนียบรัฐบาล-กอช. รุก กลุ่มนักเรียน เดินหน้าสร้าง“ต้นกล้าการออม” เตรียมลงพื้นที่โรงเรียนนำร่องภาคตะวันออกเฉียงเหนือ 9-12 ม.ค. 61
วันอังคารที่ 9 มกราคม 2561
กอช. รุก กลุ่มนักเรียน เดินหน้าสร้าง“ต้นกล้าการออม” เตรียมลงพื้นที่โรงเรียนนําร่องภาคตะวันออกเฉียงเหนือ 9-12 ม.ค. 61
กอช. เตรียมลงพื้นที่ชวนนักเรียนโรงเรียนนําร่องภาคตะวันออกเฉียงเหนือ 5 แห่ง ในจังหวัดขอนแก่น ให้รู้จักและสนใจสมัครเป็นสมาชิกออมกับ กอช.
กองทุนการออมแห่งชาติ หรือ กอช. เตรียมลงพื้นที่ชวนนักเรียนโรงเรียนนําร่องภาคตะวันออกเฉียงเหนือ 5 แห่ง ในจังหวัดขอนแก่น ให้รู้จักและสนใจสมัครเป็นสมาชิกออมกับ กอช.เร่งสร้างรากฐานทางการเงินเพื่ออนาคตวัยเกษียณ พร้อมเดินหน้าโครงการ “ต้นกล้าการออม” สร้างชมรมนักเรียนแกนนําในแต่ละโรงเรียน สานต่อภารกิจกระตุ้นการออมในพื้นที่
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยถึง การเตรียมลงพื้นที่พร้อมเจ้าหน้าที่ กอช. เพื่อจัดกิจกรรมในโครงการ “ต้นกล้าการออม” ระหว่างวันที่ 9-12 มกราคม 2561 ให้กับนักเรียนระดับช่วงชั้นที่ 4 (มัธยมศึกษาตอนปลาย) โรงเรียนนําร่องภาคตะวันออกเฉียงเหนือ 5 แห่ง ในจังหวัดขอนแก่น สังกัดสํานักงานเขตพื้นที่การศึกษามัธยมศึกษาเขต 25 จังหวัดขอนแก่น ได้แก่ โรงเรียนกัลยาณวัตร โรงเรียนแก่นนครวิทยาลัย โรงเรียนขอนแก่นวิทยายน โรงเรียนนครขอนแก่น และโรงเรียนขามแก่นนคร ได้รู้จัก กอช. มากขึ้น รวมทั้งให้ความรู้ความเข้าใจด้านการลงทุน และการวางแผนทางการเงินอย่างยั่งยืน พร้อมกระตุ้นให้นักเรียนตระหนักในการออม โดยเฉพาะการเป็นสมาชิกกับ กอช. เพราะสามารถออมได้ขั้นต่ําตั้งแต่ 50 บาทขึ้นไป ซึ่งเป็นจํานวนเงินที่นักเรียนสามารถเก็บออมได้สะดวก หรือผู้ปกครองเป็นผู้เก็บออมให้ รวมทั้งยังได้รับเงินจากรัฐสมทบช่วยออมด้วย และถือเป็นการเริ่มวางรากฐานทางการเงินให้ตนเองตั้งแต่อายุยังน้อย เพื่อพึ่งพาตนเองได้ในวัยเกษียณ
นอกจากนี้ กอช. จะร่วมกับโรงเรียนนําร่องทั้ง 5 แห่ง เพื่อจัดตั้ง “ชมรมต้นกล้าการออม” ขึ้นในแต่ละโรงเรียน โดยมีนักเรียนแกนนําเป็นผู้ดําเนินกิจกรรมสร้างความตระหนักถึงความสําคัญของการออมเงิน รวมทั้งปลูกฝังให้เพื่อนนักเรียนในโรงเรียนหรือคนใกล้ชิดมีวินัยการออมเงิน เพื่อร่วมขับเคลื่อนด้านการออมให้เกิดการเปลี่ยนแปลงในสังคมต่อไป
โดย กอช. จัดตั้งขึ้นด้วยวัตถุประสงค์หลักในการส่งเสริมการออมเพื่อการชราภาพ ครอบคลุมทั่วถึงประชาชนกลุ่มเป้าหมาย โดยมีช่วงอายุตั้งแต่ 15-60 ปี ซึ่งในข้อมูลแรงงานนอกระบบปัจจุบันกว่า 18.5 ล้านคน เป็นนักเรียนนักศึกษาถึงประมาณ 13.36 ล้านคน ในส่วนนี้มีผู้ทีอายุ 15 ปีขึ้นไปและกําลังศึกษาระดับมัธยมศึกษาถึงอุดมศึกษาอยู่ด้วย หากเยาวชนเหล่านี้สมัครเป็นสมาชิก กอช. เพื่อเริ่มออมตั้งแต่อายุน้อยและออมอย่างต่อเนื่องสม่ําเสมอ เมื่อถึงวัยเกษียณจะได้รับเงินบํานาญไว้พึ่งพาตนเองได้ใช้ในยามชราภาพ
หากต้องการข้อมูลเพิ่มเติมสามารถติดต่อได้ที่ กอช. สายด่วนเงินออม โทร.02-017-0789 ในเวลาทําการ วันจันทร์ - ศุกร์ เวลา 08.30-16.30 น. Facebook Page : กองทุนการออมแห่งชาติ-กอช. / Line: @nsf.th / E-mail: thailand.nsf@gmail.com และสมัครสมาชิก กอช. ได้ที่ธนาคารออมสิน ธนาคารกรุงไทย ธ.ก.ส. และ ธอส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนเยาวชนนำความรู้คณิตศาสตร์และวิทยาศาสตร์ ร่วมพัฒนาประเทศชาติให้ก้าวทันต่อการเปลี่ยนแปลงโลก
วันจันทร์ที่ 19 สิงหาคม 2562
นายกรัฐมนตรีเชิญชวนเยาวชนนําความรู้คณิตศาสตร์และวิทยาศาสตร์ ร่วมพัฒนาประเทศชาติให้ก้าวทันต่อการเปลี่ยนแปลงโลก
นายกรัฐมนตรีเชิญชวนเยาวชนนําความรู้คณิตศาสตร์และวิทยาศาสตร์ ร่วมพัฒนาประเทศชาติให้ก้าวทันต่อการเปลี่ยนแปลงโลก
วันนี้ (16 สิงหาคม 2562) เวลา 13.30 น. ณ ห้องสีม่วง ทําเนียบรัฐบาล นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ศ.ดร.ชูกิจ ลิมปิจํานง ผู้อํานวยการ สสวท.นําคณะผู้แทนประเทศไทยไปแข่งขันคณิตศาสตร์ วิทยาศาสตร์โอลิมปิกระหว่างประเทศ ประจําปี 2562 พร้อมคณาจารย์ จํานวน 51 คน เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เพื่อรายงานผลการแข่งขันฯ พร้อมรับโอวาท
โดยผู้อํานวยการ สสวท. กล่าวรายงานถึงผลการแข่งขันโอลิมปิกวิชาการ ประจําปี 2562 เยาวชนไทยประสบความสําเร็จได้รับรางวัลรวม 6 เหรียญทอง 12 เหรียญเงิน 4 เหรียญทองแดง ในสาขาวิชาต่างๆ ได้แก่ วิชาคณิตศาสตร์ รับรางวัล 3 เหรียญทอง และ 3 เหรียญเงิน วิชาคอมพิวเตอร์ 1 เหรียญเงิน และ 2 เหรียญทองแดง วิชาเคมี 1 เหรียญทอง และ 3 เหรียญเงิน วิชาชีววิทยา 1 เหรียญทอง 2 เหรียญเงิน และ 1 เหรียญทองแดง และวิชาฟิสิกส์ 1 เหรียญทอง 3 เหรียญเงิน และ 1 เหรียญทองแดง
โอกาสนี้ นายกรัฐมนตรีกล่าวมอบโอวาทแก่คณะผู้แทนประเทศไทยฯ ความตอนหนึ่งว่า ความสําเร็จของเยาวชนสะท้อนว่าประเทศไทยของเราไม่หมดสิ้นคนดีและคนเก่ง รัฐบาลต้องหาแนวทางเพื่อส่งเสริมให้มีคนเก่งมากยิ่งขึ้น การที่จะสร้างคนให้เก่งขึ้นมาต้องเริ่มต้นตั้งแต่พื้นฐานระดับประถม มัธยมศึกษา จึงต้องเริ่มตั้งแต่ข้างล่างเพื่อผลักจากฐานขึ้นสู่ยอด เหมือนปิระมิด ดังนั้น จึงต้องเปลี่ยนระบบการศึกษาให้ทันต่อการเปลี่ยนแปลงของโลก วันนี้รัฐบาลกําลังแก้ปัญหาต่าง ๆ จึงต้องการคนรุ่นใหม่ในหลายๆ สาขา ทั้ง STEM นักวิจัย วิศวกร คอมพิวเตอร์ โปรแกรมเมอร์ วันนี้ต้องใช้คนเหล่านี้จํานวนมากพร้อมทั้งรองรับให้คนเหล่านี้สามารถต่อยอดการทํางานให้ตรงกับสาขาที่ได้เรียนมา ขอยืนยันว่ารัฐบาลพร้อมสนับสนุนการปฏิรูปการศึกษาอย่างเต็มที่ แต่อาจใช้เวลาเหมือนกับความก้าวหน้าโครงการโอลิมปิกระหว่างประเทศที่เดินทางมายาวนาน ทั้งนี้ ขอให้เยาวชนรักษาความดี คุณธรรม ตามพระบรมราโชวาทของในหลวงรัชกาลที่ 9 และในหลวงรัชกาลที่ 10 นายกรัฐมนตรีกล่าวว่า ประเทศไทยมีความพร้อมในเชิงภูมิรัฐศาสตร์ เป็นศูนย์กลางของภูมิภาค ซึ่งจึงต้องเร่งรัดพัฒนาคนขึ้นมา เพื่อความเจริญก้าวหน้าของประเทศชาติ
ในตอนท้าย นายกรัฐมนตรียังได้มอบหมายให้รัฐมนตรีว่าการกระทรวงศึกษาธิการพิจารณาหาแนวทางให้เยาวชนเหล่านี้ เดินสายสร้างแรงบันดาลใจแก่เด็ก นักเรียน เยาวชนตามภูมิภาคต่างๆ เพราะเจตนารมณ์ของรัฐบาลวันนี้ ต้องการสร้างเยาวชนคนรุ่นใหม่ ที่ดํารงตนเป็นคนดี มีคุณธรรม เพื่อเพราะเป็นอนาคตของประเทศ
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีขอบคุณประชาชนชาวบึงกาฬและหนองคายที่ให้การต้อนรับเป็นอย่างดี ยืนยันการลงพื้นที่เพื่อมาพบปะและรับฟังปัญหา ไม่ได้หวังผลทางการเมือง
วันศุกร์ที่ 14 ธันวาคม 2561
นายกรัฐมนตรีขอบคุณประชาชนชาวบึงกาฬและหนองคายที่ให้การต้อนรับเป็นอย่างดี ยืนยันการลงพื้นที่เพื่อมาพบปะและรับฟังปัญหา ไม่ได้หวังผลทางการเมือง
นายกรัฐมนตรีขอบคุณประชาชนชาวบึงกาฬและหนองคายที่ให้การต้อนรับเป็นอย่างดี ยืนยันการลงพื้นที่เพื่อมาพบปะและรับฟังปัญหา ไม่ได้หวังผลทางการเมือง
วันนี้ (13 ธันวาคม 2561) เวลา 12.40 น. ณ บริเวณชั้น 1 อาคารเรียนรวมและปฏิบัติการ 1 มหาวิทยาลัยขอนแก่น วิทยาเขตหนองคาย พลเอก ประยุทธ์ จันทร์โอชา นายกรัฐมนตรี กล่าวภายหลังเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 9/2561 ว่า รู้สึกมีความสุขที่ได้มีโอกาสมาพบกับพี่น้องประชาชนชาวจังหวัดบึงกาฬ และจังหวัดหนองคาย ได้สัมผัสอากาศเย็นทําให้สดชื่นตั้งแต่เช้า แสดงให้เห็นว่ากําลังเข้าสู่ฤดูหนาว จึงขอให้ประชาชนรักษาสุขภาพ และออกกําลังกายเพื่อให้ร่างกายอบอุ่น ไม่เป็นไข้หวัด
นายกรัฐมนตรีกล่าวขอบคุณพี่น้องประชาชน ข้าราชการ และทุกภาคส่วนที่ให้การต้อนรับเป็นอย่างดี พร้อมยืนยันว่าการลงพื้นที่พบปะกับประชาชนเพื่อมาเยี่ยมเยียนพูดคุยรับฟังปัญหาจากพี่น้องประชาชน ซึ่งเป็นหน้าที่ของรัฐบาล ไม่ได้หวังผลการเมืองแต่อย่างใด สิ่งที่รัฐบาลทําก็เพื่อยกคุณภาพชีวิตที่ดีให้กับประชาชน สิ่งที่สําคัญคือ ทุกคนต้องช่วยกันสร้างความเข้า สร้างหลักคิด ร่วมมือกันปฎิรูปประเทศไทย ขออย่าขยายความขัดแย้งให้เกิดขึ้นอีก
สําหรับปัญหายาเสพติด นายกรัฐมนตรีกล่าวว่า แม้ว่ารัฐบาลจะมีมาตรการและมีการจับกุมได้จํานวนมาก แต่จํานวนยาเสพติดยังคงมีจํานวนมาก ดังนั้น การแก้ไขปัญหายาเสพติด รัฐบาลไม่สามารถแก้ไขปัญหาฝ่ายเดียว ทุกคนต้องร่วมมือกัน ต้องช่วยกันสร้างการรับรู้ให้ประชาชนมีความรู้เรื่องกฎหมาย และช่วยกันลดจํานวนผู้เสพให้ลดลง
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเชิญชวนร่วมประเพณีสงกรานต์ 6 – 8 เมษายน 2561 ณ พระลานพระราชวังดุสิตและสนามเสือป่า
วันอังคารที่ 3 เมษายน 2561
รัฐบาลเชิญชวนร่วมประเพณีสงกรานต์ 6 – 8 เมษายน 2561 ณ พระลานพระราชวังดุสิตและสนามเสือป่า
รัฐบาลเชิญชวนร่วมประเพณีสงกรานต์ 6 – 8 เมษายน 2561 เพื่อร่วมกันปลูกฝังความกตัญญูกตเวทีต่อผู้มีพระคุณและอดีตพระมหาราช
ส่งเสริม สืบสานศิลปวัฒนธรรม และประเพณีอันดีงามของชาติ
วันนี้ (3 เมษายน 2561) เวลา 13.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เปิดเผยว่า สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม ให้จัดงาน “เถลิงศกสุขสันต์ มหาสงกรานต์ ตํานานไทย” เพื่อร่วมกันปลูกฝังความกตัญญูกตเวทีต่อผู้มีพระคุณและอดีตพระมหาราช ส่งเสริม สืบสานศิลปวัฒนธรรม และประเพณีอันดีงามของชาติ ระหว่างวันที่ 6 - 8 เมษายน 2561 ณ พระลานพระราชวังดุสิตและสนามเสือป่า โดยรัฐบาลขอเชิญชวนประชาชนร่วมสวดมนต์ในพิธีมหามงคลบําเพ็ญพระราชกุศลอุทิศถวายสมเด็จพระบูรพมหากษัตริยาธิราช และเจริญพระพุทธมนต์ถวายพระพรชัยมงคลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ณ สนามเสือป่า ในวันศุกร์ที่ 6 เมษายน 2561 เวลา 18.00 น.
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยจัดสัมมนารับฟังความคิดเห็นโครงการระบบทางด่วนขั้นที่ 3 สายเหนือ ตอน N2 เชื่อมต่อถนนวงแหวนรอบนอกกรุงเทพมหานคร ด้านตะวันออก
วันพุธที่ 27 กันยายน 2560
การทางพิเศษแห่งประเทศไทยจัดสัมมนารับฟังความคิดเห็นโครงการระบบทางด่วนขั้นที่ 3 สายเหนือ ตอน N2 เชื่อมต่อถนนวงแหวนรอบนอกกรุงเทพมหานคร ด้านตะวันออก
การทางพิเศษแห่งประเทศไทย (กทพ.) กระทรวงคมนาคม จัดสัมมนารับฟังความคิดเห็นของประชาชนต่อโครงการระบบทางด่วนขั้นที่ 3 สายเหนือ ตอน N2 เชื่อมต่อถนนวงแหวนรอบนอกกรุงเทพมหานคร ด้านตะวันออก
เพื่อรวบรวมข้อคิดเห็นและข้อเสนอแนะไปประกอบการดําเนินโครงการให้มีความเหมาะสมและสอดคล้องกับความต้องการของประชาชนและผู้ใช้บริการมากที่สุด
พลเอก วิวรรธน์ สุชาติ ประธานกรรมการ กทพ. เป็นประธานการสัมมนารับฟังความคิดเห็นของประชาชน ครั้งที่ 1 (ปฐมนิเทศโครงการ) งานทบทวนศึกษาความเหมาะสมทางด้านวิศวกรรม เศรษฐกิจ การเงิน และผลกระทบสิ่งแวดล้อม และงานทบทวนและออกแบบรายละเอียดของโครงการระบบทางด่วนขั้นที่ 3 สายเหนือ ตอน N2 เชื่อมต่อถนนวงแหวนรอบนอกกรุงเทพมหานคร ด้านตะวันออก เมื่อวันที่ 26 กันยายน 2560 ณ โรงแรมรามาการ์เด้นส์ โดยมีผู้แทนจากหน่วยงานภาครัฐ เอกชน และประชาชน เข้าร่วมการสัมมนา
พลเอก วิวรรธน์ สุชาติ กล่าวว่า คณะรัฐมนตรีได้ให้ความเห็นชอบให้ กทพ. ดําเนินโครงการระบบทางด่วนขั้นที่ 3 สายเหนือ กทพ. จึงได้ดําเนินการก่อสร้างเสาตอม่อโครงการฯ พร้อมการก่อสร้างถนนประเสริฐมนูกิจ ต่อมาได้ชะลอการดําเนินโครงการฯ เพื่อพิจารณารูปแบบการก่อสร้างให้มีความเหมาะสมและเกิดประโยชน์ต่อประชาชนมากที่สุด แต่เนื่องจากสภาพการจราจรบนถนนประเสริฐมนูกิจมีความหนาแน่นมาก กทพ. จึงได้เสนอความจําเป็นเร่งด่วนการแก้ไขปัญหาจราจรต่อหัวหน้าคณะรักษาความสงบแห่งชาติ (คสช.) ซึ่งหัวหน้า คสช. ได้ให้ความเห็นชอบในหลักการ โดยบรรจุโครงการฯ ไว้ในแผนปฏิบัติการด้านคมนาคม ระยะเร่งด่วน พ.ศ. 2560 และให้ กทพ. ดําเนินโครงการฯ เฉพาะตอน N2 และ E-W Corridor ด้านตะวันออก เพื่อแก้ไขปัญหาจราจรบนถนนประเสริฐมนูกิจ ตั้งแต่บริเวณทางแยกเกษตรศาสตร์ถึงถนนวงแหวนรอบนอกกรุงเทพมหานคร ด้านตะวันออก ระยะทางประมาณ 10.5 กิโลเมตร ขนาด 4 ช่องจราจรไป - กลับ โดยไม่เวนคืนที่ดินเพิ่มเติม จุดเริ่มต้นโครงการฯ อยู่ทางด้านทิศตะวันออกของอุโมงค์เกษตรศาสตร์ บริเวณเสาตอม่อที่ 10 ของถนนประเสริฐมนูกิจ และผนวกเสาตอม่อเข้ากับโครงการสะพานข้ามทางแยกบนถนนประเสริฐมนูกิจของกรมทางหลวง จํานวน 5 แห่ง ได้แก่ แยกวังหิน แยกเสนานิคม แยกสุคนธสวัสดิ์ แยกนวลจันทร์ และแยกนวมินทร์ ซึ่งเป็นการบูรณาการการแก้ไขปัญหาจราจรร่วมกันระหว่างระบบทางหลวงและระบบทางพิเศษ เสริมสร้างพื้นที่การรองรับปริมาณจราจรของโครงข่ายให้มีประสิทธิภาพมากยิ่งขึ้น
กทพ. ได้ว่าจ้างกลุ่มบริษัทที่ปรึกษา ประกอบด้วย บริษัท เอพซิลอน จํากัด บริษัท เอ็ม เอ เอ คอนซัลแตนท์ จํากัด และบริษัท เทสโก้ จํากัด ดําเนินงานทบทวนศึกษาความเหมาะสมทางด้านวิศวกรรม เศรษฐกิจ การเงิน และผลกระทบสิ่งแวดล้อม และงานทบทวนและออกแบบรายละเอียดโครงการฯ ทั้งนี้ กทพ. ให้ความสําคัญกับการมีส่วนร่วมของประชาชน จึงได้จัดสัมมนารับฟังความคิดเห็นครั้งนี้ขึ้น เพื่อให้ประชาชนและหน่วยงานที่เกี่ยวข้องรับทราบข้อมูลโครงการฯ อย่างถูกต้อง ตลอดจนเปิดโอกาสให้แสดงความคิดเห็น ประเด็นข้อกังวล และข้อเสนอแนะต่าง ๆ ซึ่งจะนํามาประกอบการวางแผนการประเมินผลกระทบสิ่งแวดล้อม กําหนดมาตรการป้องกันและแก้ไขผลกระทบสิ่งแวดล้อมอย่างครอบคลุมและครบถ้วน ผู้สนใจสามารถสอบถามข้อมูลเพิ่มเติมและร่วมแสดงความคิดเห็นได้ที่ www.new.exat.co.th และ Facebook : ทางด่วน-N2-เชื่อมต่อวงแหวนตะวันออก
รัฐบาลไทย-ข่าวทำเนียบรัฐบาล-UNIATF ชื่นชมการทำงานด้านสาธารณสุข สร้างความยั่งยืนด้านสุขภาพแก่ประชาชนไทย
วันพุธที่ 29 สิงหาคม 2561
UNIATF ชื่นชมการทํางานด้านสาธารณสุข สร้างความยั่งยืนด้านสุขภาพแก่ประชาชนไทย
UNIATF ชื่นชมการทํางานด้านสาธารณสุข สร้างความยั่งยืนด้านสุขภาพแก่ประชาชนไทย
วันนี้ (29 สิงหาคม 2561) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล นางชุมยา สวามินาถัน รองผู้อํานวยการใหญ่องค์การอนามัยโลก และคณะทํางานเฉพาะกิจภายใต้สหประชาชาติ ซึ่งมาปฏิบัติภารกิจด้านการป้องกันและควบคุมโรคไม่ติดต่อในประเทศไทย (United Nations Inter Agency Task Force Mission to Thailand on Noncommunicable Disease: UNIATF) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี สรุปสาระสําคัญดังนี้
นายกรัฐมนตรีกล่าวต้อนรับและแสดงความยินดีกับนางสวามินาถันที่ได้รับแต่งตั้งให้ดํารงตําแหน่งรองผู้อํานวยการใหญ่องค์การอนามัยโลก เมื่อเดือน ต.ค. 2560 เชื่อมั่นว่าด้วยประสบการณ์และความเชี่ยวชาญด้านการแพทย์ของนางสวามินาถันจะเป็นประโยชน์ ต่อการดําเนินงานขององค์การอนามัยโลกและประเทศสมาชิก ทั้งนี้ ไทยให้ความสําคัญกับด้านสาธารณสุข โดยเฉพาะการดําเนินการเพื่อการป้องกันและควบคุมโรค NCDs รวมถึงการควบคุมปัจจัยเสี่ยงที่เป็นสาเหตุการเกิดโรคNCDs ทําให้ในปี 2560 องค์การอนามัยโลกได้ประเมินให้ไทยมีผลการดําเนินงานในการป้องกันและควบคุมโรค NCDs ที่มีความก้าวหน้าเป็นอันดับ 3 ของโลก และเป็นอันดับ 1 ของอาเซียน โดยนายกรัฐมนตรียืนยันว่า รัฐบาลจะดําเนินการเพื่อป้องกันและควบคุมโรค NCDs อย่างต่อเนื่อง โดยเฉพาะในประเด็นที่ไทยยังไม่บรรลุเป้าหมาย
ทั้งสองฝ่ายพร้อมสนับสนุนการทํางานซึ่งกันและกัน โดยไทยหวังว่า UNIATF จะให้คําแนะนํา และแลกเปลี่ยนประสบการณ์ องค์ความรู้จากองค์การระหว่างประเทศในการป้องกันและควบคุมโรค NCDs ในประชาชนให้ลดน้อยลงและเกิดความยั่งยืนด้านสุขภาพแก่ประชาชนไทย
ด้านนางสวามินาถันกล่าวขอบคุณรัฐบาลที่ดําเนินการเพื่อป้องกันและควบคุมโรคไม่ติดต่อในประเทศอย่างแข็งขันจนมีความก้าวหน้า และเห็นผลมาอย่างต่อเนื่อง และยืนยันว่า UNIATF พร้อมให้การสนับสนุนภาครัฐในการดําเนินงานเพื่อบรรลุเป้าหมายระดับโลกว่าด้วยการป้องกันและควบคุมโรค NCDs และเป้าหมายการพัฒนาที่ยั่งยืน รวมทั้งพร้อมให้ข้อเสนอแนะที่เป็นประโยชน์ต่อการดําเนินงานต่างๆแก่ไทย
นางสวามินาถันยังกล่าวชื่นชมการดําเนินนโยบายหลักประกันสุขภาพถ้วนหน้าของไทย จนทําให้องค์การอนามัยโลกได้นําตัวอย่างความสําเร็จของไทยไปใช้กับประเทศกําลังพัฒนาอื่น ๆ ด้วย โดยตนและคณะฯได้มีโอกาสลงพื้นที่ที่พบปะกับสาธารณสุขจังหวัดและเทศบาล รวมทั้งประชาชนที่จังหวัดขอนแก่น ทําให้เห็นว่านโยบายของรัฐบาลลงไปสู่พื้นที่อย่างแท้จริง
ในตอนท้าย นายกรัฐมนตรีย้ําว่า ไทยให้ความสําคัญและมีเป้าหมายในการขจัดการแพร่ระบาดของโรคอื่น ๆ และประเด็นท้าทายด้านสาธารณสุข เช่น โรคพิษสุนัขบ้า ความปลอดภัยบนท้องถนน สังคมผู้สูงอายุ และการเชื่อมโยงระหว่างประชาชนด้วย ทั้งการจัดทํายุทธศาสตร์ชาติ 20 ปี ที่ให้ความสําคัญตั้งแต่เด็กแรกเกิด การศึกษา การมีส่วนร่วมของครอบครัว รวมถึงแผนยุทธศาสตร์การป้องกันและควบคุมโรคไม่ติดต่อระดับชาติ 5 ปี โดยรัฐบาลรณรงค์ให้ความสําคัญกับการป้องกันควบคู่ไปกับการรักษา
***********************************